CELEX: 32011D0192
Language: sk
Date: 2011-03-28 00:00:00
Title: 2011/192/EÚ: Rozhodnutie Komisie z  28. marca 2011 , ktorým sa určité výdavky Maďarska v rámci programu na podporu predvstupových opatrení pre poľnohospodárstvo a rozvoj vidieka (Sapard) v roku 2004 vylučujú z financovania z prostriedkov EÚ [oznámené pod číslom K(2011) 1738]

29.3.2011   
            
            
               SK
            
            
               Úradný vestník Európskej únie
            
            
               L 81/14
            
         ROZHODNUTIE KOMISIE
   z 28. marca 2011,
   ktorým sa určité výdavky Maďarska v rámci programu na podporu predvstupových opatrení pre poľnohospodárstvo a rozvoj vidieka (Sapard) v roku 2004 vylučujú z financovania z prostriedkov EÚ
   [oznámené pod číslom K(2011) 1738]
   (Iba maďarské znenie je autentické)
   (2011/192/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1268/1999 z 21. júna 1999 o podpore Spoločenstva na predvstupové opatrenia pre rozvoj poľnohospodárstva a vidieka v kandidátskych krajinách strednej a východnej Európy v predvstupovom období (1),
   so zreteľom na nariadenie Komisie (ES) č. 2222/2000 zo 7. júna 2000, ktoré ustanovuje finančné pravidlá pre uplatňovanie nariadenia Rady (ES) č. 1268/1999 o podpore Spoločenstva na predvstupové opatrenia pre poľnohospodárstvo a rozvoj vidieka v kandidátskych krajinách strednej a východnej Európy v predvstupovom období (2), a najmä na jeho článok 14,
   so zreteľom na viacročnú finančnú dohodu medzi Komisiou Európskych spoločenstiev, konajúcou v mene Európskych spoločenstiev, a Maďarskom, ktorá bola uzavretá 15. júna 2001, a najmä na článok 12 oddiel A prílohy k uvedenej dohode,
   po porade s Výborom poľnohospodárskych fondov,
   keďže:
   
               (1)
            
            
               Nariadením Komisie (ES) č. 1419/2004 (3) sa ustanovuje pokračovanie uplatňovania viacročných finančných dohôd a ročných finančných dohôd uzatvorených medzi Európskou komisiou zastupujúcou Európsku úniu na jednej strane a Českou republikou, Estónskom, Maďarskom, Lotyšskom, Litvou, Poľskom, Slovenskom a Slovinskom na druhej strane a stanovujú sa určité výnimky z viacročných finančných dohôd (ďalej len „VFD“) a z nariadenia Rady (ES) č. 1266/1999 (4) a z nariadenia (ES) č. 2222/2000.
            
         
               (2)
            
            
               Nariadením Komisie (ES) č. 447/2004 (5) sa stanovujú pravidlá na uľahčenie prechodu z podpory podľa nariadenia (ES) č. 1268/1999 na podporu ustanovenú nariadeniami Rady (ES) č. 1257/1999 (6) a (ES) č. 1260/1999 (7) pre Českú republiku, Estónsko, Lotyšsko, Litvu, Maďarsko, Poľsko, Slovinsko a Slovensko v spojení s VFD, ako sa uvádza v bode 1 prílohe I k nariadeniu (ES) č. 1419/2004 a v článku 12 oddiele A prílohy k VFD.
            
         
               (3)
            
            
               Nariadením Komisie (ES) č. 248/2007 (8) sa ustanovujú opatrenia týkajúce sa viacročných finančných dohôd a ročných finančných dohôd uzatvorených v rámci programu Sapard a v rámci prechodu z programu Sapard na program rozvoja vidieka v spojení s VFD, ako sa uvádza v prílohe III k uvedenému nariadeniu.
            
         
               (4)
            
            
               Oddielom A článkom 12 ods. 1 prílohy k VFD, ktorá zostáva v platnosti po pristúpení Maďarska k Európskej únii, sa na základe nariadenia (ES) č. 248/2007 od Komisie vyžaduje, aby prijala rozhodnutie (ďalej len „rozhodnutie o zhode zúčtovaných účtov“), o tom, ktoré výdavky sa majú vylúčiť zo spolufinancovania EÚ v prípade, že zistí, že výdavky sa neuhradili v súlade s touto dohodou.
            
         
               (5)
            
            
               Zistenia uvedené vo výročnej certifikačnej správe o účtoch Sapardu za finančný rok 2004 naznačujú, že agentúra Sapard mohla porušiť ustanovenia VFD. V tejto súvislosti Komisia začala zisťovanie v súlade s oddielom A článkom 12 prílohy k VFD.
            
         
               (6)
            
            
               V súlade s oddielom A článkom 12 ods. 3 prílohy k VFD boli orgány Maďarska pozvané na dvojstranné rozhovory 8. novembra 2005, pri príležitosti ktorých sa obe strany snažili dosiahnuť dohodu v súvislosti s opatrením, ktoré sa má prijať, a s vyhodnotením závažnosti porušenia.
            
         
               (7)
            
            
               Po skončení dvojstranných rozhovorov Komisia naďalej zastávala názor, že určité položky výdavkov neboli vynaložené v súlade s pravidlami, ktorými sa riadi program Sapard. V prípade niektorých platieb uskutočnených vo finančných rokoch 2003 a 2004 porušilo Maďarsko trojmesačnú lehotu na platby príjemcom ustanovenú v oddiele A článku 8 ods. 6 VFD. Podľa tohto ustanovenia by interval medzi prijatím podkladových dokumentov nevyhnutných na vykonanie platby a vydaním príkazu na úhradu nemal prekročiť 3 mesiace.
            
         
               (8)
            
            
               Listom zo 16. októbra 2009 začali orgány Maďarska zmierovací postup v súlade s oddielom A článkom 12 ods. 3 tretím pododsekom a s oddielom F položkou 9 prílohy k VFD. Zmierovací orgán podporil argumenty prednesené orgánmi Maďarska a považoval ich za výnimočné okolnosti na účely udelenia odchýlky od lehoty platieb príjemcom, ktorá sa ustanovuje v oddiele A článku 8 ods. 6 VFD.
            
         
               (9)
            
            
               Komisia nemohla považovať argumenty prednesené orgánmi Maďarska za výnimočné okolnosti, ktorými zdôvodňujú udelenie odchýlok od oddielu A článku 8 ods. 6 VFD, a navrhla finančné zníženie vo výške 2 535 286 EUR.
            
         
               (10)
            
            
               V súlade s oddielom A článkom 12 ods. 7 prílohy k VFD sa suma, ktorá sa má vymôcť, oznámi splnomocnencovi pre Národný fond, ktorý by mal v mene Maďarska zabezpečiť, aby sa táto suma pripísala na eurový účet Sapardu do dvoch mesiacov odo dňa prijatia príslušného rozhodnutia. V dôsledku faktu, že program Sapard sa končí, sa však vrátenie vyňatej sumy vykoná formou príkazu na vymáhanie,
            
         PRIJALA TOTO ROZHODNUTIE:
   Článok 1
   Suma 2 535 286 EUR vyplatená agentúrou Sapard v Maďarsku sa týmto vylučuje z financovania z prostriedkov EÚ, keďže vykonané transakcie nie sú v súlade s pravidlami, ktorými sa riadi program Sapard.
   Výpočet opravy sa uvádza v prílohe.
   Článok 2
   Toto rozhodnutie je určené Maďarskej republike.
   
      V Bruseli 28. marca 2011
      
         
            Za Komisiu
         
         Dacian CIOLOŞ
         
            člen Komisie
         
      
   
   
      (1)  Ú. v. ES L 161, 26.6.1999, s. 87.
   
      (2)  Ú. v. ES L 253, 7.10.2000, s. 5.
   
      (3)  Ú. v. EÚ L 258, 5.8.2004, s. 11.
   
      (4)  Ú. v. ES L 161, 26.6.1999, s. 68.
   
      (5)  Ú. v. EÚ L 72, 11.3.2004, s. 64.
   
      (6)  Ú. v. ES L 160, 26.6.1999, s. 80.
   
      (7)  Ú. v. ES L 161, 26.6.1999, s. 1.
   
      (8)  Ú. v. EÚ L 69, 9.3.2007, s. 5.
   
      PRÍLOHA
      
         TABUĽKA ZNÍŽENÍ
      
      
                  Omeškanie
               
               
                  Celkové výdavky vo FR 2004
                  (v EUR)
               
               
                  Využitie 4 % rezervy
               
               
                  Suma, na ktorú sa zníženie vzťahuje
                  (v EUR)
               
               
                  Miera zníženia
                  (%)
               
               
                  Výpočet zníženia
                  (v EUR)
               
            
                  0 mesiacov
               
               
                  32 367 673,72
               
               
                  neuv.
               
               
                  neuv.
               
               
                  0
               
               
                  0,00
               
            
                  Do 1 mesiaca
               
               
                  7 283 177,62
               
               
                  –1 294 706,95
               
               
                  5 988 470,67
               
               
                  10
               
               
                  598 847,07
               
            
                  Do 2 mesiacov
               
               
                  1 601 753,18
               
               
                  0,00
               
               
                  1 601 753,18
               
               
                  25
               
               
                  400 438,29
               
            
                  Do 3 mesiacov
               
               
                  601 262,42
               
               
                  0,00
               
               
                  601 262,42
               
               
                  45
               
               
                  270 568,09
               
            
                  Do 4 mesiacov
               
               
                  484 224,09
               
               
                  0,00
               
               
                  484 224,09
               
               
                  70
               
               
                  338 956,86
               
            
                  5 a viac mesiacov
               
               
                  926 475,69
               
               
                  0,00
               
               
                  926 475,69
               
               
                  100
               
               
                  926 475,69
               
            
                  Celkový súčet
               
               
                  43 264 566,71
               
               
                  –1 294 706,95
               
               
                  9 602 186,04
               
               
                   
               
               
                  2 535 286,00